**REFERAT FRA MØTE I SANDEFJORD ROTARY KLUBB**

**Tid:** 16. september 2015 kl. 18.30

**Sted:** Rotaryrommet, Rica Park Hotell Sandefjord

**Til stede:** Medlemmer (31)

Møtet ble ledet av president Morten Feen som ønsket velkommen. Presidenten informerte om Rotary saker inklusive fødselsdager for medlemmer. Rotary skiltet utenfor hovedinngangen til hotellet er tatt ned for å bli pusset opp.

3 minutt-foredrag ble holdt av Geir Ellefsen (SVC komiteen). Tema var hans mangeårige deltakelse i Sandefjord Guttemusikk. Han lærte både å spille og å samspille. En lærdom for livet i en inkluderende forening hvor alle er med. Det er et stort behov for øvingslokaler.

Audun Tjomsland oppsummerte kommunevalget.

Ett av temaene var kommunesammenslåingen hvor det har vært forholdsvis lite debatt om dette i Sandefjord. Tjomsland reflekterte også over Høyres svært dårlig oppslutning i skolevalget, og partiets manglende evne til å kommunisere en klar visjon for Sandefjord.

Den politiske debatten bærer preg av enkeltsaker og lite om de større linjene.

Tjomsland nevnte også hvordan medias (SB) vinkling og prioritering setter dagsorden, samt partiers og enkeltpersoners utspill preger debatten på godt og vondt.

En rekke spørsmål fra salen tyder på at denne årlige oppsummeringen har stor interesse.

Referent Erik Tørnvall